**Josef Suk**, nado o 4 de xaneiro de 1874 en Křečovice (República Checa) e finado o 29 de maio de 1935 en Benešov (República Checa), foi un compositor e violinista checo.

Traxectoria
-----------

Josef Suk naceu na pequena localidade checa de Křečovice, na rexión de Bohemia Central (República Checa). Seu pai, tamén chamado Josef Suk, era director de coro e o iniciou na música co piano, violín e o órgano. Entre 1885 e 1892 estudou no Conservatorio de Praga, sendo alumno de Antonín Dvořák e Antonín Bennewitz, compoñendo xa en 1888 a súa primeira misa, a *Krecovická mase*. En 1892 recibiu o seu diploma no Conservatorio presentando o seu *Cuarteto con piano Op. 1* como traballo da súa tese, porén, Suk decidiu permanecer un ano máis na institución para estudar con Dvořák (quen o considerou o seu mellor alumno). En 1898 casou con Otilde Dvořáková (1878–1905), filla de Dvořák, coñecida afectivamente como Otilka. Creou o Cuarteto Checo con tres dos seus alumnos — Suk tocou o papel de segundo violín con eles boa parte da súa vida —.

En 1901 naceu do seu matrimonio con Otilde o seu único fillo, Josef(1901 – 1951). Catro anos despois morrería a súa muller e nunca máis casaría. O notable violinista Josef Suk (1929-2011) foi o seu neto.

Dende 1922 impartiu clases no Conservatorio de Praga, onde tivo como alumnos destacados a Bohuslav Martinů, Rudolf Firkušný e Manoah Leide-Tedesco. O 29 de maio de 1935 morreu na localidade de Benešov á idade de 61 anos.

Obra
----

A traxectoria compositiva de Suk pode dividirse en dous períodos. As súas obras temperás caracterízanse por un estilo romántico tardío que mostra influencias de Dvořák e de Johannes Brahms que creou a imaxe de Suk como o herdeiro de Dvořák, mentres que as súas obras tardías mostran unha extensión da harmonía para crear un estilo máis complexo e persoal. Ao contrario que moitos dos seus compatriotas, Suk empregou pouco o folclore checo nas súas composicións.

En comparación con Dvořák, suk escribiu pouca música de cámara, mais acadou o éxito coas súas *Catro pezas para violín e piano Op. 17 (1900), e a súa* Fantasía para violín e orquestra Op. 24 *(1903). Nas súas suites para piano* Jaro Op. 22 *e* Letní dojmi Op. 22b*, escritas as dúas en 1902, pode apreciarse un estado de optimismo, coincidindo coa época na que naceu o seu único fillo.*

Entre as súas composicións máis coñecidas destacan a súa *Serenata para cordas* (1892) e a *Sinfonía Asrael en Do menor* (1906), unha obra escrita como consecuencia da morte do seu sogro en 1904 e da súa dona 14 meses despois, e da que o crítico musical Norman Lebrecht afirmou da gravación de Václav Talich en 1952 coa Orquestra Filharmónica Checa que era unha das 100 mellores gravacións do século.. Outras obras coñecidas son a *Suite conto de fadas "Raduz e Mahulena"* (1898), o ciclo de obras para piano *Cousas vividas e soñadas* (1909), e a triloxía de poemas sinfónicos *Conto de Verán* (1909), *Maduración* (1917) e *Epílogo (1929, para soprano, barítono e baixo* soli*, coro e orquestra).*

Premios
-------

Suk gañou a medalla de prata nos concursos de arte celebrados durante os Xogos Olímpicos de 1932 celebrados na cidade estadounidense dos Ánxeles coa súa obra *Cara a unha nova vida*.

Notas
-----

1. ↑  "Antonín Dvořák - data". Arquivado dende o orixinal o 03 de marzo de 2009. Consultado o 05 de outubro de 2012.
2. ↑  Černušák (1965), p. 641
3. ↑  Norman Lebrecht, "Masterpieces: 100 Milestones of the Recorded Century" *The Life and Death of Classical Music*. New York: Anchor Books (2007): 181 - 182

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Josef Suk*** |

### Bibliografía

* Černušák, Gracián (ed.); Štědroň, Bohumír; Nováček, Zdenko (ed.) (1965). *Československý hudební slovník II. M-Ž*. Prague: Státní hudební vydavatelství. p. 641.  *(en checo)*

### Ligazóns externas

* Biografía de Josef Suk en www.classicalconnect.com
* Obras para piano de Josef Suk
* *Cuarteto con piano Op. 1* de Josef Suk, *Trío con Piano en do Op. 2* e *Cuarteto No. 1, Op. 11*
* Vídeo: 1º movemento da *Serenata Op. 6* nunha interpretación da Orquestra de Cámara Eslovaca no Festival *Indian Summer* de Levoča, 2008.

|  |  |
| --- | --- |
| Control de autoridades | 
* Wd: Q312700
* WorldCat
* VIAF: 29720022
* AGORHA: 57600
* AllMusic: mn0001172785
* BIBSYS: 63426
* BNE: XX1094163
* BNF: 139231325
* BRE: 4172476
* CiNii: DA07951576
* DeutscheBio: 119559978
* Discogs: 1120029
* FAST: 79597
* GEC: 0064511
* GND: 119559978
* IMSLP: ID
* Isidore: suk\_josef\_auteur\_ou\_responsable\_intellectuel
* ISNI: 0000 0001 0883 9108
* LCCN: n81108858
* MusicBrainz: ID
* Musopen: josef-suk
* NDL: 01074448
* NKC: jn19990009999
* NLA: 36011990
* NLG: 234392
* NTA: 071237356
* OEBL: ID
* OL: OL1560879A
* openMLOL: 51076
* SELIBR: 213446
* SNAC: w6cc1vq5
* SUDOC: 067019242
* WikiTree: Suk-19
* Sports Reference: josef-suk-1

 |